MAIL OBERT És la sobirania, estúpid 20/12/2005 Quan Clinton va guanyar per sorpresa la seua primera campanya a la presidència es va fer cèlebre un cartell de la seua seu electoral que repetia: 'És l'economia, estúpid'. Aquesta era la qüestió. Ara el debat de l'estatut ha arribat al punt que ja podem posar el cartell: 'És la sobirania, estúpid' (i perdó per l'afegit final). Aquests dies Solbes i els partits del Principat no parlen pas, al capdavall, de diners. Parlen de qui és qui decideix. I de fins a quin punt la decisió central és ací o no. He dit la decisió central perquè, en el món globalitzat en què vivim, la decisió final, ja no la tenen, a vegades, ni tan sols els estats. Tot s'ha complicat fora mida, com es veu en la negociació dels pressupostos europeus, per exemple. Però hi ha una diferència clara entre l'un cas i l'altre. Blair no gosaria pas dir al govern espanyol que no té res a dir, com diu Solbes a la Generalitat. Més clar, aigua: 'És la sobirania, estúpid'. Qui té el dret de ser i qui no. És d'això que es tracta. Vicent Partal  maria del mar@ yahoo.com 
En la línia d'això d'enfotre's de nosaltres, del Parlament i de la democràcia en el fons: MAIL OBERT Un govern que redacta estatuts 21/12/2005 De tota la polèmica d'aquests darrers dies sobre la posició del govern espanyol sobre l'estatut hi ha un detall que em crida especialment l'atenció. I és que el govern espanyol haja presentat un text estructurat d'estatut, una redacció alternativa. Jo em creia que, redactar coses d'aquestes, ho feien els parlaments, com en el nostre cas. Ignore si el govern espanyol vol que el nou estatut incloga paràgrafs sencers redactats per algun fosc funcionari de la Moncloa. Però, si es pensen que això és possible, resulta molt alarmant. Diga què diga, un text redactat d'aquesta manera és, purament i simplement, inacceptable. No sols perquè suplanta el parlament català sinó perquè suplanta qualsevol parlament. Les setmanes anteriors a l'aprovació de l'estatut pel Parlament de Catalunya varen ser molt intenses en negociacions i en escenificacions. I això ens hauria d'haver vacunat a tots de fer alarmisme sobre la situació que ara vivim. És possible que assistim a una representació. Però, si fóra així, caldria demanar, com a mínim, una rectificació quant a formes. Ja ens hem consolat acceptant que l'estatut serà retocat a Madrid i que aquella frase de Zapatero al Palau Sant Jordi no passava d'un engany malintencionat. Però, com a mínim, que el retoc el faça el parlament espanyol, no pas el gabinet de la Moncloa. Les formes també són importants. Vicent Partal  maria@ yahoo.com 
Ja ens hem consolat acceptant que l'estatut serà retocat a Madrid i que aquella frase de Zapatero al Palau Sant Jordi no passava d'un engany malintencionat. Quanta raó, i quanta ràbia fa que tingui raó. Realment, haurien (i hauriem) d'entendre que l'Estatut és nostre, ells poden dir-hi la seva, però aquesta Llei ha de ser nostra o no ser.
Crec que els partits catalans s'han cregut massa que tenien la paella per la mà, i això és impossible quan qui govern a Madrid és el PSOE i a Catalunya el PSC. Si ERC trenca, CIU ja s'ha ofert, i serà més barata.
Ja canseu quan fins i tot en els moments on més evident és que el PSOE-PSC ens estan fent la vida impossible com a nació, seguiu carregant contra CiU. Tu què saps qui serà més barata? De moment l'Estatut ha estat així d'ambiciós perquè CiU ho ha exigit. Això són fets, t'agradin o no. O vols que tornem a la proposta de finançament del tripartit? (El PSOE sempre ha dit que no a totes, de qualsevol manera). 
CiU és la que anava parlant amb el PSOE sense seguir la idea del quadripartit de negociar, i criticant al Carod quan va dir de fer una reunió tots plegats per anar en bloc. CiU és la què critica la 'radicalitat' d'ERC i les accions de JERC per desgastar-la, i ocupar el seu lloc com a soci de govern del PSOE si guanya les pròximes espanyoles. I ja sabem la política de CiU quan ha pactat amb Espanya. El què és trist és que quan el PSOE ens insulta la nostra sobirania, es vegin gestos dels partits polítics catalans anant a la seva per veure què s'esgarrapa. Això sí que em regira l'estòmac. No confio en la dignitat nacional de CiU, com a molt espero que no ens vengui (de nou) pels seus interessos. Pq, què hi farem, ara cal comptar amb CiU. 
Em sembla bé que CiU no negociï unitàriament perquè: - A la "unitat" hi hauria el PSC, que ja ha avançat que vol retallar l’Estatut: presentant les seves esmenes a Madrid ¡¡!! - Amb el finançament el resultat va ser millor sense "unitat" ja que es va millorar la poruga i insuficient proposta del tripartit, a l’alça. Això simplement no s’hauria assolit preservant des del primer moment la unitat. Quan t’ajuntes amb nens et lleves mullat, ja se sap. Millor cadascú a casa seva i una distància prudent amb els espanyolistes del PSC. Unitat catalanista la que vulguis, amb uns objectius pactats. L’objectiu pactat era la defensa íntegra de l’Estatut, per part de tots quatre? I un  Carles  de mico! No oblidem que el PSC ha votat un estatut que no li agrada. Em van semblar malament les crítiques a ERC i JERC, per la circumstància, sobretot. Ccalia dir clarament que aquí el bitxo raro "ultra" és el PP, no inventar una teoria dels dos extrems. Ja veurem què negocia Mas i què no en properes eleccions. Si s’investeixen presidents sense signar el suport total a l’Estatut (exactament el que ara ha fet ERC, per cert), hi estaré en desacord. Ho faci CiU o ho torni a fer ERC per segona vegada consecutiva. Salut! 
El segon punt que apuntes forma part d'un procès diferent al d'ara, és de quan a Catalunya s'estava redactant l'Estatut. La unitat a la què em refereixo, és la que es va forjar un cop aprovat per defensar-lo a Madrid, i recordem que va ser CiU qui demanava aquesta unitat d'acció, fins i tot com un punt de la seva llista per donar suport a l'Estatut que sortís del Parlament. I sobre el primer, doncs justament, si és el PSC qui trenca la unitat ja es desemmascara ell sol i tant sols cal potenciar-ho i fer-ne cavall de batalla, ara la unitat aquesta s'ha trencat amb la complicitat de CiU, per tant quan calgui donar culpes, tindrem els ja pesats i repetitius repartiments interminables de culpa entre CiU i PSC que tant sols fan que augmentar l'afecció dels simpatitzants als seus partits, res més lluny del què volem: llevar-li crèdit al PSC. 
 I sobre el primer, doncs justament, si és el PSC qui trenca la unitat ja es desemmascara ell sol i tant sols cal potenciar-ho i fer-ne cavall de batalla És que és això exactament el que ha passat. Els fets estrictes són exactament aquests. La resta del paràgraf, m'estàs descrivint els enganys que intenten fer sempre els del PSC-PSOE i a vegades els d'ERC per carregar les culpes a CiU quan és fals, però això ve motivat perquè d'alguna manera han d'intentar no perdre vots, jo no hi puc fer res si la gent s'ho creu. Jo no estic aquí per discutir sobre mercadotècnia electoral, sinó sobre els fets i els fets són (vols que busqui a l'hemeroteca de l'Avui? suma 2 o 3 dies a l'aprovació de l'Estatut i ho trobaràs) que el PSC-PSOE va anunciar que presentaria les seves esmenes pel seu compte. I a més qui no és tonto ja sap de sobres que aquest estatut no li agrada al PSC-PSOE. No vas sentir totes les seves declaracions prèvies sobre que el concert és insolidari, CiU ho diu per obstaculitzar, bla bla bla... I al final Estatut amb quasi-concert, a la pràctica, un concert que no s'anomena pel seu nom. 
Tinc claríssim que va ser el PSOE, en boca del Montilla, qui al cap de 2 o 3 dies ja va dir que l'Estatut s'esmenaria i es va quedar tant ample. I primer el PSC (sobretot en Margall) van quedar flipats, però poc a poc ho van anar legitimant. D'acord, els PSC són espanyols i com a tals deuen obediència al govern espanyol i no al pacte del Parlament català. Ara, amb aquesta situació, enlloc de mantenir-se els tres restants amb dignitat amb el que s'havia acordat, resulta que CiU s'apunta al campi qui pugui a veure que recollim. Per tant, ara estant al mateix nivell que el PSC, tant li fot qui hagi començat pq com et deia, ara això és una discussió del nivell de pati d'escola: ha començat ell, si però ell ha seguit. I això no és la dignitat nacional que jo espero. 
No em referia al PSOE. Em referia al PSC (PSC-PSOE). El PSC recupera les esmenes a l'Estatut per negociar a Madrid RECURS Intenta assegurar la constitucionalitat del projecte i evitar així que el PP el tombi portant-lo als tribunals CiU i ERC Acusen els socialistes de tirar per terra la unitat d'acció dels partits pactada a Catalunya http://www.avui.com/avui/diari/05/oct/04/75090.htm Jo no veig els del PSC "flipats" sinó que són ells qui ho van dir. Crec recordar que la roda de premsa la va fer Iceta. Només desitjo que encara que tard, els catalans acabem estant a l'alçada per respondre a la provocació espanyola.